section_heading: Radnja
paragraph_text: Nakon slučaja u kojem je visokorangirani demon pokušao provaliti u "fizički svemir", Constantine zatraži audijenciju kod poluanđela Gabriela (Tilda Swinton). On ga moli za odgodu smrti tako da se može nastaviti boriti protiv demona, što Gabriel odbije. Constantinu je rečeno da svojim egzorcizmima neće odgoditi odlazak u pakao zato što su njegovi motivi sebični. Dok odlazi, Constantine odbija napad visokorangiranog demona na otvorenom. Taj susret ga nagna da se susretne s bivšim vračem Papom Midniteom. Tako Constantine susreće i poludemona Balthazara (Gavin Rossdale), koji mu priopći da cijeli Pakao čeka da on umre i da je on jedina duša po koju bi Sotona osobno došao na Zemlju. Constantine započinje istraživati situaciju sa svojim suradnikom Beemanom, Hennessyjem i Chasom Kramerom. Detektivka Angela Dodson iz losanđeleske policije također se pojavljuje u njegovom stanu tražeći njegovu pomoć u istrazi oko smrti njezine sestre blizanke Isabel. Isabel je počinila samoubojstvo skočivši s vrha psihijatrijske bolnice, te je usprkos snimkama kamere Angela uvjerena da se Isabel nikad ne bi ubila. Isprva je Constantin ismijava i ne želi joj pomoći, ali nakon što demon napadne Angelu na ulici Constantine pristaje istražiti slučaj. Doznaje da su Bog i Lucifer započeli rat putem posrednika; trajnu okladu na duše cijelog čovječanstva. Pravi anđeli i demoni se ne mogu manifestirati na Zemlji, ali im je dopušteno da posjeduju ljude i utječu na njih. Obje strane također koriste "polutane" da šire utjecaj za svoju stvar.